Alboraia celebra el 11-F, Dia Internacional de la Dona i la Xiqueta en la Ciència
09 de febrer de 2024

A Alboraia celebrem el Dia Internacional de la Dona i la Xiqueta en la Ciència (11-F). Per això, la regidoria d'Igualtat de l'Ajuntament d'Alboraia encapçalada per Màbel Redondo Durà, dotarà a tots els centres educatius del municipi i a la Biblioteca Pública Municipal amb un lot de llibres de la col·lecció "Científiques" de l'alboraier Jordi Bayarri, a més d'altres llibres per a la promoció de l'igualtat.

Esta iniciativa té com a objectiu "Donar rellevància a la importància d'aquesta data per a la visibilitat de les dones en la ciència, i per a que les xiquetes tinguen referents dins d'este àmbit, reforçant les activitats que ja feien les associacions els darrers anys", assenyala Màbel Redondo Durà, regidora d'Igualtat.

A més, l'Associació Dones Feministes d'Alboraia, en col·laboració amb el consistori, han preparat activitats al voltant d'esta celebració. El divendres 16 de febrer a les 19h, al Centre Cívic Portalet, serà la IV edició del “Dialoguem de ciència. La ciència per a totes”. El públic assistent tindrà l’ocasió d’escoltar i xarrar amb Ana Polache, catedràtica de Farmàcia i Tecnologia Farmacèutica de la Universitat de València. La seua xarrada “Dolor i drogues: una qüestió de sexe?” ens acostarà a les investigacions realitzades al voltant de les relacions entre les addiccions i el dolor des d’una perspectiva de gènere.

I el dissabte 24 de febrer de 10 a 14h, a la Biblioteca Pública d’Alboraia, es farà un esdeveniment per omplir la Viquipèdia de científiques, matemàtiques, enginyeres, etc. Serà una edició especial de l'Editadona: l’Editadona Científica. Només s'ha de dur un ordinador portàtil o una tablet.

El llistat de llibres és el següent:

Col·lecció còmic "Científiques":

1\. Ada Lovelace . Jordi Bayarri. Castellà

2\. Hipatia. Jordi Bayarri. Castellà

3\. Marie Curie.Jordi Bayarri. Castellà

4\. Mary Annig. Jordi Bayarri. Castellà

Col·lecció Igualtat (Diverses Temàtiques):

En castellà:

1\. Antifémina. M.a Aurelia Company e Isabel

Steva.

2\. Ética para Celia. Ana de Miguel.

3\. Feminismo para principiantes. Nuria Varela.

4\. Historia Ilustrada de la teoría feminista. Marta

de la Rocha.

5\. Maldito estereotipo. Yolanda Domínguez.

6\. Teoría Feminista III. Cèlia Amorós.

En valencià:

1\. Aixó no és amor. Marina Marroquina.

2\. Dilluns ens estimaren. Njat El Hachmi.

3\. La Regla mola ( si saps com funciona).

4\. El semen mola ( si saps com funciona).

5\. El teus cos mola ( si saps com funciona).